**UČNI SKLOP: Življenjepis in pripoved o življenju osebe**

Tema: Premi govor

**Samovrednotenje učenja**

Pri vrednotenju svojega znanja si lahko pomagaš s spodnjim obrazcem – semaforjem. V ustrezno okence (na desni strani) s križcem označi, kako si zadovoljen/zadovoljna s svojim usvojenim znanjem.

**Legenda:**

* zelena barva = učno snov odlično obvladam
* rumena barva = učno snov delno obvladam
* rdeča barva = učno snov slabo obvladam

|  |  |  |  |
| --- | --- | --- | --- |
|  |  |  |  |
| Samostojno poslušam neumetnostno besedilo. |  |  |  |
| V besedilu prepoznam premi govor ter predstavim njegovo sestavo in zapis. |  |  |  |
| V besedilu prepoznam odvisni govor ter predstavim njegovo sestavo in zapis. |  |  |  |
| O prvotnem govornem dogodku poročam na dva načina: s premim in z odvisnim govorom. |  |  |  |
| Premi govor pretvarjam v odvisnega ter obratno. |  |  |  |
| Poznam pravila za zapis premega govora (s spremnim stavkom pred dobesednim navedkom ali za njim). |  |  |  |
| Samostojno napišem besedilo, v katerem uporabim pridobljeno znanje o premem in odvisnem govoru. |  |  |  |
| Pri pisanju besedila upoštevam pravopisna pravila, se izogibam nepotrebnim besednim ponovitvam. |  |  |  |
| Ovrednotim napisano besedilo po naslednjih merilih: razumljivosti, učinkovitosti, ustreznosti, verodostojnosti. Svoje mnenje utemeljim. |  |  |  |
| Glede na povratno informacijo učitelja ali sošolca načrtujem, kako bi svoje besedilo pravopisno izboljšal. |  |  |  |
| Prepoznam in ovrednotim učinek pridobljenega procesnega in vsebinskega znanja iz te enote. |  |  |  |
| Razumem navedene strokovne izraze: premi govor, odvisni govor, spremni stavek, dobesedni navedek, ločilo. |  |  |  |
| Svoje razumevanje (zgoraj navedenih) jezikoslovnih izrazov ponazorim s primeri iz obravnavanega besedila. |  |  |  |

**Refleksija o učenju**

Spodnja vprašanja so ti lahko v pomoč pri razmišljanju o svojem znanju in načrtovanju učenja za izboljšanje le-tega.

* Kaj že znam?
* Kaj želim še izboljšati?
* Kako so mi pri napredku pomagale različne vrste nalog?
* Na kaj moram biti pri učenju še posebej pozoren/pozorna?
* Na kaj sem pri učenju še posebej ponosen/ponosna?
* Kaj sem pri učenju spoznal/a o sebi in o svojem delu?